Alija Pirić

**Alija Pirić** redovni je profesor književnosti i književni kritičar.

## Biografija 
Rođen je u Crnićima (Stolac), gdje je i završio osnovnu školu. Završio je Učiteljsku školu i Pedagošku akademiju u Mostaru. Na Filozofskom fakultetu u Novom Sadu (grupa *Jugoslovenske književnosti*) diplomirao je 1976. Radio je kao profesor srpsko-hrvatskog jezika i književnosti u Gimnaziji u Stocu. Više godina bio je sekretar SIZ-a za kulturu i predsjednik kulturne manifestacije Slovo Gorčina u Stocu. Bio je direktor Srednjoškolskog centra u Čapljini. Magistrirao je na Filozofskom fakultetu Univerziteta u Zagrebu 1990. iz područja filologije i historije književnosti. Doktorirao je na Filozofskom fakultetu Univerziteta u Sarajevu 1999.

Od 1995. radio je kao predavač kulture izražavanja i književnosti na Pedagoškoj akademiji u Mostaru. Obavljao je dužnost predsjednika Kulturnog društva "Preporod" u Mostaru te dužnost direktora izdavačke kuće "Preporod" u Sarajevu. Bio je na studijskom boravku u Beču.

Radio je kao profesor književnosti na Filozofskom fakultetu u Tuzli, Pedagoškom fakultetu u Bihaću, Pedagoškom fakultetu u Zenici i Fakultetu humanističkih nauka na Univerzitetu "Džemal Bijedić" u Mostaru. Bio je savjetnik federalnog ministra obrazovanja i nauke.

Priredio je za štampu više knjiga. Objavio je više izvornih naučnih radova, stručnih ogleda i studija, kao i više književnih prikaza i kritika.

Objavljuje književnu kritiku, književne prikaze, oglede i studije u raznim časopisima i listovima: *Odjeku*, *Mostu*, *Životu*, *Izrazu*, *Oslobođenju*, *Motrištima*, *Ljiljanu*, *Hercegovini*, *Beharu*, *Slovu Gorčina*, *Pregledu*, *Bosanskoj vili*, *Didaktičkim putokazima* i drugim. Učesnik je brojnih naučnih skupova u zemlji i inozemstvu. Bio je više puta mentor i član komisije za izradu doktorskih, magistarskih i završnih diplomskih radova.

Radio je kao redovni profesor književnosti na Filozofskom fakultetu u Sarajevu. Živi u Sarajevu.

## Posebna izdanja 
* *Stil i tekst*, "Bosanska riječ", Wuppertal / Tuzla, 2000
* *Šemsudin Sarajlić – Od društvene funkcije do književnoestetske umjetnosti*, "Dobra knjiga", Sarajevo, 2009
* *Arheologija teksta*, DES, Sarajevo, 2010 
* *Dubravski leksikon*, Udruženje "Bregava", Stolac, 2013
* *Mogućnosti čitanja teksta*, Filozofski fakultet Sarajevo (e-izdanje), 2014
* *Mogućnosti čitanja teksta*(drugo izdanje), IC štamparija, Mostar, 2015.
* *Snovi i oblaci – moji sagovornici u vrijeme corone*, zbirka antropoloških i fenomenoloških eseja, IC štamparija, Mostar, 2022

## Literatura 
* Spomenica 60. godišnjice Filozofskog fakulteta u Sarajevu (1950–2010), Filozofski fakultet Sarajevo, 2010.
* Rašid Durić, "Eminentni spoj znanstvene i umjetničko-stilističke kritike", *Most*, Mostar, 140-141, juli–august 2001.
* Muhamed Šator, "Ka modernom tumačenju književnosti – prikaz knjige 'Stil i tekst'", *Most*, Mostar, 137, april 2001.
* Sead Mahmutefendić, "Uzor jednom stilističkom periodu – prikaz knjige 'Stil i tekst'", "Oslobođenje", 18. 3. 2001.
* Hadžem Hajdarević, "Vjera u književnu riječ", *Ljiljan*, Sarajevo, 9–16. 10. 2000.

#### Priređene knjige 
* Aleksa Šantić, *Pjesme*, predgovor: "Posljednji vitez romantične riječi", "Ze Compani", Zenica, 2000.
* Zuko Džumhur, predgovor, *Putopisi*, "Oslobođenje", Sarajevo, 2000.
* Derviš Sušić, predgovor, Pobune, "Oslobođenje", Sarajevo, 2000.
* Irfan Horozović, predgovor romanu *Nepoznati berlinski prolaznik*, 2003.
* Šemsudin i Nafija Sarajlić, predgovor knjizi, Sarajevo, 2002.
* Nafija Sarajlić, predgovor knjizi, Sarajevo, 2010.

[thumb|[Hutovo blato, 2010]]

## Reference 
Kategorija:Rođeni 1949.
Kategorija:Bosanskohercegovački pisci
Kategorija:Bosanskohercegovački književni kritičari
Kategorija:Odsjek za književnosti naroda Bosne i Hercegovine Filozofskog fakulteta u Sarajevu
Kategorija:Biografije, Stolac